Máthairionadaíocht

mion
[mion|Muintir  Drewitt-Barlow in 2011... agallamh conspóideadh [https://www.youtube.com/watch?v=OOIYdAu4ACo anseo] le [Brendan O'Connor i mBaile Átha Cliath]]
Is é atá i gceist le  **máthairionadaíocht** suth a chur in útaras máthair ionaid. B’fhéidir gur uibheacha na máthar ionaid a d’úsáidfí, nó b’fhéidir nach mbeadh aon cheangal géiniteach aici leis an leanbh atá sí a iompar. Tabharfar an leanbh don lánúin atá leis an leanbh a thógáil go gairid i ndiaidh na breithe.***' Deirtear, "máthair ionaid a shaolaigh a leanbh" nó "bean eile a d'iompair a leanbh dóibh".

== Cineálacha ==
Tá dhá chineál máthairionadaíochta ann:

1. Máthairionadaíocht thraidisiúnta (a dtugtar páirt-mháthairionadaíocht uirthi chomh maith)

Sa chás seo, úsáidtear uibheacha na máthar ionaid. Is féidir gur speirm deontóra a úsáidfear le hiad a thoirchiú nó speirm ón pháirtí fireann a d’iarr an mháthairionadaíocht. De ghnáth, aistrítear an speirm go díreach go hútaras na máthar ionaid, trí chineál IUI, sa dóigh go dtarlaíonn toirchiú go nádúrtha.

2. Máthairionadaíocht iompair (ar a dtugtar máthairionadaíocht iomlán chomh maith)

Sa chineál seo máthairionadaíochta, ní úsáidtear uibheacha na máthair ionaid féin agus ní bheidh ceangal géiniteach ar bith aici leis an leanbh. Cruthaítear suth trí [[TIV]], a ionchlannaítear ansin san útaras.***'

## Dlí
Nuair a thagann an leanbh ar an tsaol in Éirinn agus sa Ríocht Aontaithe, is í an mháthair ionaid a mheastar a bheith ina máthair aige ó thaobh an dlí de agus is é a hainmse a chuirtear ar an teastas breithe. Caithfidh an lánúin atá ag dul a thógáil an linbh (a dtugtar an lánúin choimisiúnaithe orthu) an páiste a uchtú taobh istigh de sé mhí agus ansin athraítear an teastas breithe. Nuair a bheas an páiste 18 mbliana, áfach, thig leis/léi iarratas a dhéanamh an teastas breithe bunaidh a fheiceáil lena fháil amach cérbh í an mháthair ionaid.

De réir an Údarás um Thoirchiú agus Shutheolaíocht Dhaonna sa Ríocht Aontaithe, tá máthairionadaíocht dleathach má dhéantar í ar mhaithe le haltrúchas. Ciallaíonn sé sin nach mbeadh an bhean ina máthair ionaid ar mhaithe le hairgead, ach de bhrí gur mhaith léi cuidiú le lánúin gan leanbh, leanbh a bheith acu. Is féidir, áfach, costais a íoc léi i rith an toirchis le costas na n-éadaí máithreachais, iompair le haghaidh coinní míochaine, agus bia cothaitheach a chlúdach, mar shampla. In amanna b’fhéidir go mbeadh cara nó ball teaghlaigh sásta bheith ina máthair ionaid do lánúin.***'
== Buntáistí le máthairionadaíocht ==
• Do roinnt lánúineacha, is í máthairionadaíocht an t-aon mhodh is féidir leo páiste a bheith acu de bhrí nár éirigh le cóireáil [[TIV]] agus nach bhfuil an t-uchtú fóirsteanach dóibh. Is féidir go bhfuil fáthanna sláinte ann a fhágann nach bhfuil bean ábalta páiste a iompar trí thoircheas. Is féidir gur máthairionadaíocht an freagra ar bhlianta d’iarrachtaí gan rath clann a fháil.

• I gcás máthairionadaíochta, tá an fhéidearthacht ann go mbeadh na gnéithe géiniteacha céanna ag an leanbh agus a bheadh ag duine de na tuismitheoirí nó ag beirt acu, ní hionann agus an cás i dtaca le huchtú de.

• Is féidir le lánúin chomhghnéis páiste a bheith acu trí mháthairionadaíocht. D’fhéadfadh beirt fhear a bhfuil caidreamh eatarthu máthair ionaid a choimisiúnú, agus soláthróidh duine acu an speirm.***'[mion|[Sochaí an tomhaltais]]

## Fadhbanna
Ní i gcónaí a tharlaíonn máthairionadaíocht ar mhaithe le haltrúchas. In áiteanna áirithe ar domhan, tá máthairionadaíocht ar mhaithe le hairgead dleathach agus is gnó ollmhór brabúsach anois é. Tá imní ar a lán daoine go gcaitear le páiste sa phróiseas seo mar earra ar féidir díol as. Is féidir go mbeidh dúshaothrú i gceist i gcás mná óga atá i mbochtanas.

• Aontaíonn na príomheaglaisí Críostaí uilig go bhfuil an mháthairionadaíocht mímhorálta agus nár cheart páistí a chruthú ar mhaithe le huchtú. Tugann an Eaglais Chaitliceach Rómhánach “mímhoráltacht thromchúiseach” ar an mháthairionadaíocht (Teagasc Críostaí na hEaglaise Caitlicí 2376) mar go bhfuil daoine breise á dtabhairt isteach i gcaidreamh an phósta agus i gcruthú páiste.

• Go minic bíonn teicnicí TIV i gceist leis an mháthairionadaíocht, agus mar sin de, beidh na daoine siúd a chuireann in éadan cruthú agus scrios ‘suthanna breise’ go morálta, ag cur in éadan máthairionadaíochta ar na fáthanna céanna seo.

• Tá imní faoin mháthairionadaíocht fosta ar dhaoine nach gcuireann reiligiún san áireamh ina ndearcadh. D’fhéadfadh sé go mbeadh fadhbanna féiniúlachta ag an pháiste dá bharr níos faide anonn ina saol; b’fhéidir go mbeadh air glacadh leis go bhfuil suas le triúr máithreacha aige (an mháthair ionaid, an bhean a sholáthair an ubh agus an mháthair atá ag tógáil an pháiste) agus beirt aithreacha (an duine a sholáthair an speirm agus an t-athair atá ag tógáil an pháiste).

• Tá cásanna ann nuair a nasc an mháthair ionaid leis an leanbh agus a dhiúltaigh sí an leanbh a thabhairt suas don lánúin choimisiúnaithe. Bhí sé seo ina chúis le deacrachtaí dlí faoi úinéireacht an linbh.****

## Féach freisin

* Toircheas,  Toirchiú in vitro
* Údarás um Thoirchiú agus Shutheolaíocht Dhaonna (Ríocht Aontaithe)

## Naisc sheachtracha

* Muintir  Drewitt-Barlow in 2011... agallamh conspóideadh anseo le Brendan O'Connor i mBaile Átha Cliath

## Tagairtí

Catagóir:Córas atáirgthe na mban
Catagóir:Breith
Catagóir:Toircheas
Catagóir:Máthairionadaíocht